text:
Hano twabatoranireje 15 muri byo. Niba uri umusore kandi ukaba ushaka kwinjira mu rukundo, sobanukirwa n´ibintu bimwe na bimwe abasore baba bagomba kumenya ku bakobwa kugira ngo urugendo rw´urukundo ruguhire iteka ryose
1. Niba uri umusore, icya mbere ugomba kumenya ni uko abakobwa hafi ya bose bishimira kubwirwa ko ari beza kuruta kubwirwa ko bari sexy.
2. Ikindi ukwiye kumenya ni uko abakobwa banga abasore bababwira amagambo menshi adasobanutse, byongeye ntibishimira abasore batiyubaha igihe cyose bari kumwe.
3. Abakobwa hafi ya bose bakunda kwiyumva no kwibona bafatwa nk’abadasanzwe (special) imbere y’abasore bakunda, n’ubwo ngo akenshi batabyerekana.
4. Abakobwa ntibakunda abasore bagira umwanda, mbese batiyitaho.
5. Burya ngo abakobwa benshi bakunda gusomwa ku kiganza mu gihe bidakozwe mu kavuyo n’ubwo ngo badashobora kuvuga ko babikeneye.
6. Menya ko mu gihe usangije umukobwa mukundana ubuzima bwawe cyangwa se ukamubitsa andi mabanga ngo ahora abyibuka iteka kandi akabiha agaciro, kabone
n’ubwo mwatandukana.
7. Abakobwa bakunda ko incuti zabo zibahamagara mu mazina yabo bwite, rimwe na rimwe igihe bicaye batuje umusore akamuhamagara gahoro mu ijwi rituje kandi
amureba mu maso.
8. Muri kamere y’abakobwa habamo ikintu cyo kwihagararaho no gukunda guhabwa agaciro.
9. Mu gihe umukobwa yemeye kujya mu gikoni akagutegurira ifunguro, menya ko uri uw’agaciro imbere ye kandi ko aguha umwanya mu buzima bwe.
10. Burya ngo iyo umukobwa avuze “oya” iba ari “oya”, ntibakunda umuntu uhatiriza cyane.
11. Bashimishwa n’uko incuti zabo zibasoma abandi bagenzi babo babibona kuko ngo bigaragaza ko bitaweho cyane kandi ko barutishwa abandi.
12. Bakunda abantu bababwira babahanze amaso.
13. Abakobwa bashimishwa n’uko abasore bakundana baza kubagisha inama kuko
ngo bibereka ko ari abo kwizerwa.
14. Iyo umukobwa yemeye ko musohokana burya ngo aba yatangiye kukwizera no kukwiyumvamo.
15. Abasore batekereza ko iyo baterese bigacamo nta yindi mvune iba isigaye ariko burya ngo abakobwa bashimishwa no kubabona bakora cyane kuruta mbere
kuko ngo byerekana ko bagikunzwe kandi urukundo bakarwiyumvamo kurushaho.


c: text/html

text:
NCPD: abafite ubumuga bahawe amahirwe bashobora imirimo nk’iy’abandi
Yanditswe na Mukagahizi Rose
Perezida w’Inama y’Igihugu y’abafite ubumuga, NCPD, Niyomugabo Romalis, avuga ko hari aho usanga abakoresha batekereza ko abafite ubumuga hari akazi badashoboye nyamara ngo bahawe amahirwe bashobora imirimo nk’iy’abandi.
Yavuze ko buri mukozi wese iyo agiye mu kazi agenerwa ibikoresho bimufasha gukora akazi ke neza, mu gihe atabigenewe na we akaba atagashobora, bityo ngo n’abafite ubumuga bagiye bazirikanwa bagashakirwa ibikoresho byabagenewe nta kazi batakora mu gihe abakoresha baba babahaye ayo mahirwe.
Yakomeje avuga ko no mu gupiganira akazi usanga nta buryo bworohereza abafite ubumuga buhari, ibi byose ugasanga bituma batabona amahirwe angana n’ay’abandi mu kubona akazi.
Niyomugabo yagize ati “Abantu bafite ubumuga barangije amashuri bafite akazi uyu munsi biracyari hasi cyane. Turimo turafatanya na Leta yacu kugira ngo dushobore kurushaho guhanga imirimo myinshi ariko n’imyinshi yahanzwe twese tugire amahirwe yo kuyinjizwamo ku buryo bungana, n’abakoresha bagifite imyumvire ko umuntu ufite ubumuga atabishobora tukaba tugira ngo tugaragaze ko bashoboye, ahubwo ni imyumvire ya bamwe mu bakoresha itari hejuru.”
Niyomugabo avuga ko kuba hakiri abafite iyi myumvire bituma amahirwe y’abafite ubumuga akiri hasi, dore ko n’uburyo akazi gatangwa cyangwa uko ibizamini bitangwa hakwiye kurebwa niba byorohera ibyiciro byose by’abafite ubumuga.
Hagaragajwe ko abafite ubumuga ubushobozi bwose babufite kuko ik’ingenzi ngo ari uko baba barabashije kwiga bakarangiza amashuri nk’abandi.
Bamwe mu bafite ubumuga bo mu karere ka Rulindo bahamya koko hakiri abakoresha bafite imyumvire ko abafite ubumuga hari akazi badashoboye nyamara bahawe amahirwe bakora akazi nk’abandi kuko hari ingero zitandukanye zigaragaza ko abafite ubumuga bashoboye.
Hajabakiga Thomas, ufite ubumuga wo mu murenge wa Masoro mu karere ka Rulindo hamwe na Nyiraneza Julienne ufite ubumuga bavuga ko bibumbiye mu matsinda nyuma yo kwiga imyuga, abafite imyuga isa bakishyira hamwe kandi ko bakora, bakabona amafaranga kandi bakizigamira, bakabasha no gufasha imiryango yabo.
Hari n’abafite ubumuga bwo kutabona bize imyuga bakavuga ko kuri ubu bakora inkweto umuguru umwe bakawugurisha amafaranga y’u Rwanda ibihumbi 15, bikaba byarabakuye mu ntekerezo zo gusabiriza nabo bakaba batunze imiryango yabo.

robotstxt: allowed

filter: keep


text:
Lin Jeremy wa Toronto Raptors yagize icyo avuga ku mbaraga z’isengesho, aho agira ati: “ isengesho ritwereka ko byose ari ku bw’Imana atari ku bwacu.
Kandi isengesho rituma dushikirana n’Imana kurushaho. Mu butumwa bugufi bwo kuri internet yoherereje umugabo w’imyaka 30 ukora amarushanwa yo kwiruka (athlete) yaravuze ngo arashaka kubasangiza ikintu kiri mu mutima we.
Ati kimwe cyo nibuka nuko isengesho ritureba kurusha uko Imana yarikenera.
Imana rero ifite ubushobozi bwose ntikeneye amasengesho ahubwo ikunda iyo ibona turi gusenga.
Lin yemeza ko iyo amaze gusenga aba yumva buri kimwe cyose Imana yakimukorera. Mu by’ukuri isengesho rigira icyo rihindura ku muntu kurusha ku Mana.
Yemeza ko ibyo akora atari ku bwacu ari ku bw’Imana bikaba bituma twicisha bugufi kandi bikatwongerera icyizere cyacu imbere y’Imana.
Lin akomeza agira ati “mu by’ukuri nimba mu bitekerezaho dushobora kuvugana n’umuremyi w’isanzure igihe tubishatse cyose.”
Kandi yakomeje gusangiza abamukurikiye ati “ku musozo w’umunsi, Imana yifuza kugirana nanjye urukundo no kuzamura isengesho, bikanyibutsa yuko iyo nsenga riba ari iryanjye ritaba ari iry’Imana yampaye kugaragara bitandukanye.
Ahahise muri Brooklyn Net umuntu utazwi amazina yavuze ati “ntago mfite igisubizo kigaragara cy’amasengesho yanjye, gusa nabonye Imana insubiza mu buryo bwinshi butandukanye, numvise ari gutuma nkomeza guhinduka muri njye kandi ryari ishimwe rivuye mu gusenga.
Imana ntago ihindura ibiduhangayikishije gusa ahubwo natwe iraduhindura kandi nuko kugaragara ikabihindura, ndetse n’imitima yacu ikayihindura. Umusitari wo muri NBA yavuze neza ati “icyizere gituma dukomeza kwizerera mu masengesho njyewe na we”
Mbere yaho, Lin akaba yarabwiye abakiristu bamukurikiranaga ko ahora asenga buri munsi kugeza amarushanwa ya NBA arangiye.
Lin yemeje ko abantu batekereza ko ashaka ko bose basenga kugira ngo ikipe ya Raptors izatsinde irushanwa. Yasubije ati “yego kandi oya”, “yavuze yego kubera ko nanjye kubwanjye ndabyifuza gusa nanone oya kubera ko ndimo kwiga gushyira ubwami bw’ Imana hejuru y’ ubwanjye. Mubyumvikana, nakabaye nshyigikiye kubaka ubwami bw’ Imana kurusha ibindi.”
Yakomeje agira ati “mu byukuri sinzi nimba nzanakina cyangwa ibyo nzakina bingana, imikino tuzatsinda cyangwa kure tuzagera. Gusa nzakomeza kwizera kubw’ impamvu Imana impa ubu nonaha, kugira ngo umutima wanjye ukine kandi kubwo imikino 11,191 nzakomeza kwishyiramo akanyabugabo nsenga.
Mu mwaka wa 2014, Lin yashyize isengesho rye mu itsinda ry’ abafana be akoresheje email (imbugankoranyambaga) bamukurikiranaga. Muri interview mu kinyamakuru cyitwa Los Angeles times, Lin yavuze ati “ubuzima bwe bunini mu mikino ye, yize kwegurira buri kintu ku Mana kugira ngo abone amahoro.”
Yemeje ko “ubwo yatangiraga yagize ihungabana” maze yibwira ko atazongera gukora ibyo, “gusa ubu yemeza ko amaze gukura mu buryo bw’ umwuka kandi yize no guharira ibintu byose Imana kuko bimuha amahoro nk’ umugabo.
Umunyamakuru wa Isezerano.com , kuva mu mwaka 2016.
Yize itangazamakuru n’itumanaho (Journalism and Communication) muri Institut Catholique de Kabgayi (ICK).
Afite impamyabushobozi muri (Office Administration and Management) muri Kaminuza y’ u Rwanda (UR) .
Amaze imyaka 8 mu mwuga w’itangazamakuru .


text:
Mu murenge wa Mushonyi akarere ka Rutsiro mu ntara y’ Iburengerazuba hari imigenzereze itandukanye n’iy’ahandi hantu mu turere tw’igihugu ku birebana no gushakana hagati y’ umuhungu n’ umukobwa .Abakobwa bo muri uwo murenge bavuga ko mugihe abahungu batishyuwe amafaranga n’ ababyeyi b’ abakobwa batabashaka.
Aba bagore bavuga ko kugira ngo umukobwa wa Mushonyi ashyingirwe , umubyeyi (se w’umukobwa ) abanza kugirana amasezerano n’umuhungu ashaka ko amurongorera umukobwa .Ayo masezerano ngo aba agamije ko umuhungu namurongorera umukobwa azamuha umutungo runaka .Umwe muri aba babyeyi agira ati “ababyeyi ba buno basigaye bemerera abakwe babo imitungo , bamara kuyibemerera bakarongora bakobwa babo.nyuma y’ igihe gito umugabo atangira kuguhsyira ku nkeke ngo jya kubwira so yubahirize amasezerano cyangwa se wisubirireyo….amakimbirane agatangira uko.”
Uyu mubyeyi akomeza avuga ko bitewe n’iki kibazo ubu nta mukobwa bagikwa ahubwo ngo usanga abakobwa bakora iyo bwabaga ngo babone amafaranga bazahonga abasore ngo babarongore.
Abasore babihinduye ubucuruzi
Bitewe nuko abasore bo muri uyu murenge wa Mushonyi akarere ka Rutsiro basa nababaye idorari , ngo usanga birirwa bashakisha abakobwa bafite ba se bakize , dore ko ari n’ umurenge weramo ikawa cyane .Ngo kenshi iyo umusore amaze kumvikana n’ umubyeyi ko azamurongorera umukobwa akamuha amafaranga cyangwa ibipimo by’ ikawa (biterwa n’ibyo bumvikanye ) ;ngo abasore benshi batangira kwikopesha amayoga mu tubari kandi ngo abacuruza inzoga ntibazuyaza kumukopa kuko baba baziko sebukwe ari umukire narongora azahita amuhereza inoti.
Ibi kandi ngo bituma n’abakobwa ubwabo bakora iyo bwabaga ngo babone amafaranga ba se bazishyura abagabo babo igihe bamaze kubageza mu rugo.
Ibi ni ihohoterwa rishingiye ku gitsina
Mporansenga Vedaste ni inzobere mu mategeko arebana n’ imbonezamubano.Avuga ko imigenzereze nk’iyi ari ihohoterwa kandi rikwiye gucika. « … ntabwo umugore agurwa ntabwo ari itungo bajyana mu giterane .Ni ngombwa ko buri umwe mu bagiye gushakana yumvikana na mugenzi we kubw’ urukundo bafitanye kandi mu mibanire yabo bakubahiriza ibyo amategeko ateganya.Bitabaye ibyo ibindi byose mwavuze ni ihohoterwa. »Uyu munyamategeko avuga ko iyo umwe mu bashakanye aje akurikiye umutungo usanga kenshi ingo zitabana neza.Agasaba abagiye kurushinga kujya babanza gutekereza kuburyo bw’ imicungire y’umutungo wabo , aho biri ngombwa bakaba banasezerana kuvangura umutungo cyangwa kuvanga umutungo muhahano aho kwibanda kukuvanga umutungo kandi bazi neza ko mu mibanire yabo bishobora kuzakurura amakimbirane .
UMUHIRE Valentin


text:
Kwita ku burere bw’umwana ukiri muto ni imwe mu nzira yo kumurinda kuba inzererezi bikamufasha gukurira mu muryango kandi agakurana uburere bwiza.
Abana bagaraga mu buzima bwo mu muhanda usanga bari mu kigero cy’imyaka 5 kuzamura mu myaka 15.
Impamvu abana bari muri iki kigero aribo bagaragara mu buzima bwo mu muhanda nuko baba batitaweho uko bikwiye n’ababyeyi babo bagahitamo kuyoboka ubuzima butari bwiza bwo kuba inzererezi mu muhanda.
Ikigo Abadacogora- Intwari cya Caritas Kigali gikunze kwakira abana benshi baba bari muri iki kigero kuko baba baravuye mu miryango yabo bakiri bato.
Impamvu abana batanga zituma bigira kuba inzererezi harimo no kutitabwaho n’ababyeyi, ubukene, amakimbirane mu miryango ndetse no kutabona imibereho myiza mu ngo iwabo.
Mu ngamba zagiye zifatwa harimo no kugira ababyeyi inama kwita ku bana babo nyuma yo gufashwa kuva muri ubwo buzima bagasubizwa mu miryango yabo bakongera no kujya mu ishuri.
Leta y’u Rwanda yashyizeho gahunda yuko umwana agomba kurererwa mu muryango we kugira ngo abashe guhabwa uburere bwiza ndetse anagire indangagaciro ziranga umunyarwanda.
Bosenibamwe Aime, umuyobozi w’Ikigo cy’Igihugu gishinzwe Igororamuco (NRS) avuga ko ari byiza ko ababyeyi bakagiriye abo bana urukundo kuko ari cyo cyafasha abana kwiyumva mu muryango.
Yagize ati “Nkuko umwana ahanini ajya mu muhanda kubera impamvu zitandukanye ziba ziri mu muryango uruhare rwa mbere ni urwa ababyeyi be kugirango agire uburere bwiza”.
Aha asanga iki kibazo kizakemuka habayeho ubufatanye bw’ababyeyi kuko aribo bafite uruhare rwa mbere mu burere bw’abana babo.